Landsretten ændrer familierettens dom i sag om forældremyndighed og samvær således, at den fælles forældremyndighed over barn ophæves og tillægges far alene, og mor skal have 8 overvågede samv... Vis mere
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 7. januar 2021

Sagen er behandlet for lukkede døre.

Sag BS-41667/2021-OLR
(7. afdeling)

Far
(advokat Claus Christian Hansen)

mod

Mor
(beskikket advokat Niels Anker Rasmussen)

Familieretten i København har den 11. oktober 2021 afsagt dom i 1. instans (sag
BS-48226/2020-KBH).

Landsdommerne Jacob Waage, Birgitte Grønborg Juul og Thomas Petersen (kst.)
har deltaget i ankesagens afgørelse.

Påstande
Appellanten, Far, har gentaget sin påstand for fami-lieretten om, at den fælles
forældremyndighed over fællesbarnet Barn, CPR nr. (Født 2012), ophæves, og
forældremyndigheden tillægges Far alene. Far har endvidere som for familieretten
påstået, at Barn skal have overvåget samvær med Mor en gang hver an-den uge af
1 ½ times varighed.

Indstævnte, Mor, har påstået frifindelse over for begge de af Far nedlagte
påstande og nedlagt selvstændig



/

2

påstand om, at den senest aftalte samværsordning, hvorefter Mor har samvær med
Barn 5 ud af 14 dage, opretholdes. Subsidiært har Mor påstået stadfæstelse, og
mere subsidiært at den fæl-les forældremyndighed over Barn ophæves og til-
lægges Mor alene.

Mor har fri proces under anken.

Supplerende sagsfremstilling
Børn og unge-udvalget besluttede på et møde den 21. oktober 2021, at samvæ-ret
mellem Mor og Barns storebror Person 2 skal være overvåget for en periode frem
til den 1. februar 2022. Begrundelsen er barnets behov for overvåget samvær.

Af kommunens indstilling til børn og unge-udvalget fremgår blandt andet, at
Mors misbrugsproblematik fortsat ikke er afklaret. Mor har ikke som aftalt
medbragt de Piller, hun tager, til Ferle, så det kan blive undersøgt, om disse
indeholder pseudoefedrin, der kan forklare de positive urinprøver for rusmidler.
Det fremgår videre, at Mor er udeblevet fra et møde med Ferle og ikke er vendt
tilbage på Ferles henvendelser. Det fremgår ligeledes, at Mor om tre måneder skal
have foretaget en ny hårtest for endeligt at kunne afklare
misbrugsproblematikken. Kommunen finder, at Mor har brug for en
længerevarende misbrugsbehandling, før hun er tilstrækkelig stabil til, at
samværet kan finde sted uden en repræsentant for kommunen.

Forklaringer
Parterne har afgivet supplerende forklaring.

Far har forklaret, at han har anket byrettens dom, fordi han er bekymret for Barn,
navnlig vedrørende familierettens bestemmel-se om, at Barn skal have uovervåget
samvær med Mor. Han er plejefar for Mors særbarn Person 2, der har overvåget
samvær med Mor, selv om Person 2 er 14 år. I det lys er det mærkeligt, at Barn,
som er yngre, kan have uovervåget samvær med Mor. Han får hjælp fra
kommunen til samarbejdet med Mor i forholdet til Person 2. Mor vil ikke
samarbejde med ham. Der er ingen kommu-nikation eller dialog.

Socialforvaltningen er som han bekymret for det uovervågede samvær og så
gerne en længere periode, hvor man kan se, om Mor kan magte at tage ansva-ret
for Barn i hjemmet.



/

3

Mor er testet positiv for amfetamin/methamfetamin i marts 2021 og september
2021, men benægter til stadighed sit misbrug. Mere alvorligt er det dog, at Mor
ikke har de fornødne mentaliserings- og omsorgsevner. Mor spurgte ikke en-gang
ind til børnene, da de blev testet positive for stoffer. Hun kontaktede hel-ler ikke
Barn på hans fødselsdag Dato. Hun talte dog med ham om aftenen, efter at han
var lagt i seng, da hun alligevel talte med Person 2. Hun magter ikke at have
sommerferie med Barn og samvær med Person 2.

For så vidt angår Facetime-opkaldene magter Mor kun at ringe til Barn, hvis
myndighedspersoner styrer det. Er der ikke en sådan styring, hænger al kon-takt
på ham. Han har forsøgt at gennemføre Facetime-opkald hver tirsdag, men Mor
tager ingen initiativer. Når opkaldene gennemføres, spiller Barn og Mor spil, men
Mor spørger ikke ind til Barn, og der er tilsyneladende ingen følel-sesmæssig
kommunikation.

Der er ingen dialog mellem Mor og ham. Person 2 er i et vist omfang budbrin-ger.
Mor har ikke øje for børnenes perspektiv.

Hvis der skal være samvær mellem Mor og Barn, bør det være overvåget, indtil
man har set tilstrækkelig stabilitet hos Mor.

Mor har kontaktet ham om samvær efter familierettens dom. Da han var be-
kymret for det uovervågede samvær, tilbød han, at Mor kunne hente Barn hos
ham og f.eks. gå en tur med ham, men det har Mor ikke ønsket. Der har derfor
ikke været samvær mellem Barn og Mor efter familierettens dom.

Der er intet samarbejde mellem ham og Mor. Hun deltager ikke i forældremø-der,
og hun holder sig tilsyneladende ikke orienteret på Aula. De kan ikke en-gang
samarbejde om vaccination til Barn. Der er hele tiden ting, der skal tages stilling
til som forældremyndighedsindehaver, herunder i forhold til alle offent-lige
myndigheder, og det bliver voldsomt besværliggjort af, at Mor ikke svarer på
henvendelser eller indgår i en dialog.

Hvis der alligevel skal være uovervåget samvær, bør det være med afhentning hos
ham, så han kan se, at Barn bliver hentet.

Mor har forklaret, at hun aldrig har haft et misbrug af euforiserende stoffer. Det
er en misforståelse, at hun i marts-april 2021 skulle have indrømmet et misbrug.
Misforståelsen skyldtes manglende tolk.

I oktober 2020 blev børnene og hun testet positive for methamfetamin. Hun ved
ikke, hvordan det kan være, at hun og børnene blev testet positive, men om
fredagen skulle Barn spille fodbold, og Far kom forbi fodboldbanen med mad,
som både hun og børnene spiste. Senere samme weekend var hun og bør-



/

4

nene til fest. Der var andre børn med til festen. Der blev ikke indtaget stoffer til
festen. Om mandagen skulle hun have haft Barn, men hun blev kaldt på ar-bejde,
og Barn kom derfor over til Far. Senere på dagen blev hun ringet op om, at
børnene var kommet på hospitalet. Herefter stoppede samværet. Politiet har
standset efterforskningen og frafaldet sigtelsen mod hende. Hun er flere gange
testet positiv for methamfetamin. Hun har taget kontakt til en privatkli-nik, Ferle,
som har fortalt hende, at prøverne er positive, fordi hun tager et me-dicinsk
præparat, Piller, som hun køber på internettet. Hun tager præparatet mod sin
allergi. Hun er i november 2021 stoppet med at tage præparatet. Den 7. december
2021 aflagde hun igen en positiv test, der imidlertid ved yderligere undersøgelser
i laboratoriet kom tilbage negativ.

Ifølge familierettens dom skulle hun have haft samvær med Barn den 12. ok-tober
2021. Hun fik imidlertid at vide, at Barn var syg. Ugen efter var Barn på ferie.
Hun skrev til Far, men Far svarede, at han var bekymret, og de følgende tirsdage
blev Barn holdt hjemme fra skole. Far tilbød, at de kunne have samvær hjemme
hos ham, men det, mente hun, var kompliceret, da hen-des samvær med Person 2
er overvåget. Hun spurgte Far, om hun måtte få Barn med, men det sagde Far nej
til.

Hun taler med Person 2 i telefonen, og så er Barn også med på samtalen. Hun
synes, det er svært at ringe direkte til Barn, når hun ikke engang må se ham. Hun
må ikke få Barns telefonnummer for Far.

Hun havde samvær med Person 2 på Barns fødselsdag, og de købte gaver, som
Person 2 kunne give Barn. Hun talte også med Barn i Fars telefon.

Det er ikke korrekt, at hun ikke interesserer sig for børnene, men hun giver lidt
slip, fordi Far er bopælsforælder. Hun forventer, at Far informerer hende om det,
der foregår, men det gør han ikke. Hun kontakter ikke Far for at hø-re, hvordan
det går. Dette skyldes dels, at hun spilder sin tid ved at ringe til ham, når det er
hans ansvar at informere hende. De har fået at vide, at det kun er en af
forældrene, der må komme til forældremøder, men hun får ikke nogen
information. Der har dog været en situation, hvor hun kontaktede Far, da det viste
sig, at Barn har allergi.

Lejligheden tæt på Område er stadig under renovation, så hun og hendes kæreste
bor i en treværelses lejlighed i Gade. De vil gerne have no-get på Bydel, der er
tættere på børnene.

Hun ved ikke, hvorfor Far beskylder hende for at være tæt på prostitu-
tionsmiljøet. Hun har aldrig arbejdet i dette miljø. Hun er ved at uddanne sig til
Stilling 2 og regner med at afslutte uddannelsen i 2023.



/

5

Anbringender
Parterne har i det væsentlige gjort de samme anbringender gældende som for
familieretten.

Mor har bestridt, at hun har et misbrugsproblem og har gjort gældende, at det er
anerkendt, at pseudoefedrin kan føre til en falsk posi-tiv test for amfetamin og
methamfetamin.

Landsrettens begrundelse og resultat
Landsretten finder efter bevisførelsen, herunder parternes forklaringer og de
omfattende undersøgelser af parternes forhold, at Far og Mor igennem en årrække
har haft særdeles vanskeligt ved at kommunikere og samarbejde. Det er på trods
af støtte og ind-satser fra de sociale myndigheder og familieretsmyndighederne
ikke lykkedes at bedre samarbejdet. Der er herefter faste holdepunkter for at
antage, at foræl-drene ikke kan samarbejde om Barns forhold til barnets bedste.
Den fælles forældremyndighed ophæves derfor. Det findes at være bedst for Barn,
at forældremyndigheden tillægges Far alene, jf. foræl-dreansvarslovens § 11, jf. §
4.

Det er efter forældreansvarslovens § 19 udgangspunktet, at barnet har ret til
samvær med den forælder, som det ikke har bopæl hos. Mors samvær med Barn
har været midlertidigt afbrudt, og der har i en periode været fastsat overvåget
samvær. Der er efter oplysningerne om Mors forhold ikke grundlag for at tage
påstanden om samvær i en 9/5-ordning til følge.

Barn har senest i børnesamtalen af 4. oktober 2021 givet udtryk for, at han øn-
sker at se sin mor en gang om ugen, og konklusionerne i samværsrapporten af 8.
september 2021 taler endvidere for, at samværene vil kunne foregå uden for
Familieretshusets lokaler.

Mor er imidlertid flere gange, senest i efteråret 2021, blevet testet positiv for
amfetamin/methamfetamin. Hun bestrider, at hun har eller har haft et misbrug af
rusmidler og har forklaret, at de positive prøver kan skyldes et medicinpræparat,
hun køber over internettet.

Det må efter oplysningerne fra Kommune lægges til grund, at der er iværksat
yderligere afklaring af Mors mulige mis-brugsproblematik, og at børn og unge-
udvalget blandt andet på denne bag-grund har besluttet, at Mors samvær med
Barns ældre bror fortsat skal være overvåget i en periode.



/

6

Landsretten finder det på denne baggrund rettest, at Mor har overvåget samvær
med Barn, indtil afklaringen af den mulige misbrugsproblematik er afsluttet.

Der fastsættes herefter 8 overvågede samvær med en uges mellemrum som
nærmere bestemt nedenfor. Når de overvågende samvær er gennemført, og
overvågeren har afgivet rapport, kan spørgsmålet om fremtidigt samvær – hvis
ikke parterne selv indgår aftale herom – indbringes for Familieretshuset.

THI KENDES FOR RET:

Familierettens dom ændres, således at den fælles forældremyndighed over Barn,
født Dato 2012, ophæves og tillæg-ges Far alene.

Mor skal have 8 overvågede samvær af op til 1½ times varighed med Barn.

Den nærmere tilrettelæggelse af de overvågede samvær foretages af Familie-
retshuset, og der udarbejdes rapport om hvert samvær.

Ingen af parterne betaler sagsomkostninger for landsretten til den anden part eller
til statskassen.



/